system
Răspunde în limba română, în stilul Wikipedia, cat mai corect gramatical.
user
Ce date importante ai despre Comuna Mărăcineni, Argeș?
assistant
Mărăcineni (în trecut, Ciumești) este o comună în județul Argeș, Muntenia, România, formată din satele Argeșelu și Mărăcineni (reședința).

Așezare 
Comuna se află în centrul județului, imediat la nord de municipiul Pitești, pe malul stâng al Argeșului, acolo unde acesta primește apele afluentului Râul Doamnei. Este străbătută de șoseaua națională DN73, care leagă Piteștiul de Brașov. La Mărăcineni, din acest drum se ramifică șoseaua națională DN73D, care duce spre nord-est la Mioveni, , , , ,  și  (unde se termină în DN72A). Tot la Mărăcineni și tot din DN73 se mai ramifică și șoselele județene DJ703K și DJ740. Prima duce spre nord-vest la  și , iar a doua duce spre nord la .

Demografie 

Conform recensământului efectuat în 2021, populația comunei Mărăcineni se ridică la 5.322 de locuitori, în creștere față de recensământul anterior din 2011, când fuseseră înregistrați 5.193 de locuitori. Majoritatea locuitorilor sunt români (90,45%), iar pentru 8,87% nu se cunoaște apartenența etnică. Din punct de vedere confesional, majoritatea locuitorilor sunt ortodocși (84,03%), cu o minoritate de penticostali (4,1%), iar pentru 10,09% nu se cunoaște apartenența confesională.

Politică și administrație 
Comuna Mărăcineni este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Râul Doamnei a județului Muscel și era formată din satele Mărăcineni și Gropeni. În comună existau o biserică și o școală cu 56 de elevi (dintre care 19 fete). La acea vreme, pe teritoriul actual al comunei mai funcționa în aceeași plasă și comuna Ciumești, cu satele Ciumești, Ulițeasca și Sărărești, cu 629 de locuitori; existau și aici o biserică și o școală, iar principalii proprietari de pământ erau Nae I. Micescu, I. Micescu și Trandafirescu. Anuarul Socec din 1925 consemnează unificarea celor două comune, sub numele de Ciumești, comună aparținând plășii Golești a aceluiași județ și având 1840 de locuitori în satele Ciumești, Gropeni, Mărăcineni și Sărărești. În 1931, comuna a luat din nou numele de Mărăcineni, satele Ciumești și Sărărești trecând temporar la comuna Micești.

În 1950, comunele au fost transferate orașului regional Pitești, reședința regiunii Argeș. Satul Ciumești a primit în 1964 denumirea de Argeșelu. În 1968, comuna Mărăcineni a devenit, în componența actuală, comună suburbană a municipiului Pitești. Din 1989, când s-a renunțat la conceptul de comună suburbană, comuna Mărăcineni a fost subordonată direct județului Argeș.

Monumente istorice 
Trei obiective din comuna Mărăcineni sunt incluse în lista monumentelor istorice din județul Argeș ca monumente de interes local, toate clasificate ca monumente de arhitectură aflate în satul Argeșelu: casa de vânătoare (1875); biserica „Adormirea Maicii Domnului” (1785); și ansamblul conacului Istrate Micescu (începutul secolului al XX-lea), format din conac, pavilioanele din parc, clădirile-anexă și parcul.

Note 

Mărăcineni